Potch-plaasaanval: Sakeman nié doodgeskiet | Maroela Media
Cobus en Lynette van Wyk. Foto: Facebook
Lt.kol. Pelonomi Makau, woordvoerder van die polisie, het aan Maroela Media gesê 'n nadoodse ondersoek het bevestig Van Wyk het aan 'n hartaanval gesterf. Volgens Makau is die saak van moord wat ná die voorval aanhangig gemaak is gevolglik na poging tot moord verander.
Maroela Media het vroeër berig die voorval het omstreeks 22:30 in die Vyfhoek-omgewing plaasgevind. Volgens die polisie het Van Wyk en een van sy seuns gaan ondersoek instel toe 'n alarm op die plaas afgegaan het en het hulle drie verdagtes naby die heining gesien.
'n Struweling het tussen Van Wyk en sy seun en een van die aanvallers ontstaan en 'n skoot is in die proses afgevuur. Van Wyk se seun kon glo daarin slaag om 'n vuurwapen en 'n mes by die aanvaller af te neem, maar Van Wyk het op die toneel gesterf.
Die aanvallers het van die toneel gevlug. Daar is voorheen vermoed Van Wyk is doodgeskiet, voordat die oorsaak van sy dood deur die nadoodse ondersoek bevestig is.
Makau het gesê Van Wyk se familie vermoed dat die struweling met die aanvaller sy hartaanval veroorsaak het. Die aanvallers was ook glo gewapen en daarom word 'n saak van poging tot moord ondersoek.
Van Wyk en sy vrou, Lynette, het die Multi Styl-onderneming in Potchefstroom bedryf wat dekorverhuring vir troues en gesellighede doen. Van Wyk se seun, Marius, wou nie Dinsdag kommentaar lewer nie.
Dis net so goed soos moord. Hy moes geweldig getraumatiseer gewees het.
As die aanvallers hom en sy geliefdes nie laatnag aangeval het nie, sou hy nie van skok en trauma 'n hartaanval gekry het nie. Dis in my oë steeds moord.
Dit is moord, ek stem met almal se antwoord hier bo, dit is skok van die aanval wat hom aan sy hart laat beswyk het. My innige meegvoel met sy geliefdes.
Ek se ook dis steeds 'n moord saak.Ek wens die' kriminele kom haal hulle streke by ons uit.Ek haal hulle uit sonder om vra te vra.Geen geld vermorsing om hulle te voer in 'n tronk nie.